b'\n_START_ARTICLE_\nMohamed Masmoudi\n_START_SECTION_\nBakgrunn\n_START_PARAGRAPH_\nMohamed Masmoudi studerte ved Coll\xc3\xa8ge Sadiki i Tunis og fra 1946 filosofi, litteratur og politiske vitenskaper ved Sorbonne i Paris.\n_START_SECTION_\nPolitisk engasjement\n_START_PARAGRAPH_\nI 1949 ble han ordf\xc3\xb8rer for partiet Neo-Destour i Frankrike. Han ble derfor arrestert for en korter tid av den franske protektoratsmyndighet. I 1953 ble han utvist._NEWLINE_Han ble utnevnt til minister i 1954 i Tahar Ben Ammars regjering, og som s\xc3\xa5dan forhandlet han om intern autonomi for Tunisia overfor Frankrike. I 1956 ble han  minister for \xc3\xb8konomi og medlem i den tunisiske delegasjon som deltok i seremonien som avsluttet det franske protektoratet for Tunisia._NEWLINE_Etter Tunisias selvstendighet tok Masmoudi plass i politbyr\xc3\xa5et i Neo-Destour og innehadde flere h\xc3\xb8ye verv, som statssekret\xc3\xa6r for informasjon 1958-1961 og for turisme i 1961. Han m\xc3\xa5tte senere fratre p\xc3\xa5 grunn av standpunkter som ble ansett avgj\xc3\xb8rende for rettegangen mot Tahar Ben Ammar og av \xc2\xabpersonlig innflytelse\xc2\xbb fra president Habib Bourguiba._NEWLINE_I 1965 erstattet han Hassen Belkhodja p\xc3\xa5 posten som Tunisians ambassad\xc3\xb8r i Frankrike. Han holdt denne stillingen frem til 1970, da han ble utnevnt til utenriksminister etter Habib Bourguiba jr., s\xc3\xb8nn til president Bourguiba, som ble justisminister._NEWLINE_Masmoudi var en av initiativtagerne til det avbrutte prosjektet dor en tunisisk-libyske union i 1974, som gikk ut p\xc3\xa5 \xc3\xa5 forene de to landene. Med tanke p\xc3\xa5 prosjektets mislykkende ble han samme \xc3\xa5r erstattet i regjeringen av Habib Chatti. Han ble ogs\xc3\xa5 samme \xc3\xa5r ekskludert fra partiet._NEWLINE_Masmudi ble beskyldt for \xc3\xa5 ha mottatt bestikkelser fra Frankrike, og reiste da til Frankrike i eksil. Libya betalte hans utgifter ved det parisiske hotell han bodde i,  og fra Libya st\xc3\xb8ttet han i 1977 den tunisiske fagforeningsbevegelses opposisjon mot Bourgiba. I 1977 publiserte Masmoudi boken Les Arabes dans la temp\xc3\xaate i form av et langt \xc3\xa5pent brev til Bourguiba. Ved sin retur til Tunisia ble han derfor arrestert, og satt i husarrest til 1980._NEWLINE_Etter at han i 1980 hadde m\xc3\xa5ttet distansere seg offentlig fra Muammar Gaddafi ble han l\xc3\xb8slatt, og han dro da i eksil til Libya. Gaddafi tilb\xc3\xb8d ham i 1984 posten som Libyas sendemann til De Forente Nasjoner, men Masmudi ville ikke, fordi han da ville tape sitt tubnisiske statsborgerskap. Etter Bourgibas fall vendte Masmudi i 1987 tilbake til Tunisia. Fra 2010 og noen \xc3\xa5r fremover bodde Masmoudi i De forente arabiske emirater.'